Shefja e diplomacisë publike amerikane, Hughes, jep dorëheqjen
Ajo beson se e ka realizuar atë që i kanë kërkuar Sekretarja Rajs dhe Presidenti Bush
Karen Hughes, zyrtarja amerikane që udhëhoqi përpjekjet për ngritjen e imzhit të vendit nëpër botë, njoftoi se do të japër dorëheqjen. Presidenti Bush e zgjodhi zonjën Hughes për të avancuar qëllimin e tij për përhapjen e mesazhit të shpresës dhe demokracisë nëpër botë. Por anketat e opinionit tregojnë se ndjenjat anti-amerikane mbeten të forta në shumë vende myslimane. Këshilltarja për një kohë mjaft të gjatë e Presidentit Bush, Karen Hughes thotë se e ka realizuar qëllimin e saj kryesor si shefe e diplomacisë publike të Departamentit të Shtetit. Zonja Hughes punoi gjatë dy vjetëve të fundit për të fituar zemrat dhe mendjet e njerëzve në botën myslimane. Ajo ngriti një njësi të reagimit të shpejtë në Departamentin e Shtetit për të informuar diplomatët amerikanë çdo ditë mbi medimin e Uashingtonit. Ajo e bindi Kongresin të shtonte fondet për diplomacinë publike në më shumë se 800 milionë dollarë në vit. Gjithashtu ajo krijoi ekipe për komunikimin dixhital për t’iu kundërvënë “keqinformimit dhe miteve”, siç i qujati ajo. Sekretarja e Shtetit, Condoleezza Rice, e vlerësoi lart punën e zonjës Hughes, në fjalën e rastit që mbajti të mërkurën. Thomas Carothers, ekspert i diplomacisë në Fondacionin Carnegie për Paqen Ndërkombëtare në Washington, thotë se zonja Hughes u përpoq për të krijuar një imazh më pozitiv të Shteteve të Bashkuara në botë. Sipas një ankete të kohëve të fundit të Qendrës së Kërkimeve Pew in Washington imazhi amerikan nuk ka qënë i pëlqyeshëm në shumë vende myslimane pas pushtimit të Irakut dhe prej atëhere nuk ka shënuar ndonjë përmierësim. Zoti Carothers thotë se imazhi i Amerikës si simbol i demokracisë dhe të drejtave të njeriut është dëmtuar nga lufta në Irak dhe trajtimi i robërve. Zonja Hughes tha se do të largohet nga nëpunësia qeveritare në fund të këtij viti. //iç//